ცინი

ცინი — იმპერატორეფიშ დინასტია ჩინეთის, ჯვ. წ. 221-207 წწ. დინასტიაშ დჷმარსხუაფალი რე ცინ შიხუანდი. ნანანოღა — ნოღა სიანიანი. ცინიშ პატჷნალაშ პერიოდის აკიქიმინჷ ჩინეთიშ ისტორიას მაართა ცენტრალიზაფილი სახენწჷფოქ. ქიანაქ გირთჷ 36 აკანო, ნამუეფსჷთ იმპერატორიშით დორინაფილი მოხელეეფი პატჷნენდეს. იროიან ლჷმეფქ ქიანაშ ოორუეშე დო ობჟათეშე, ჩინეთიშ დიდი კედალაშ დო მიარემუდანამი დოხორეეფიშ დოდგჷმაქ ოგინაგაფუე ორხუშ გონძალიერაფა გჷმიჭანუ. ჯვ. წ. 209 წანაშ ბოლოს დო 208 წანაშ დაჭყაფუს, ქიანას მადუ ოკათე რიეფქ. გჷმათუთაშ რიაშ ართ-ართი მადუდეშ ლიუ ბანიშ არმიაქ ნოღა სიანიანი ქიხვამილუ დო ცინიშ დინასტიაქ არსებობა მეჭყორიდუ.

 ლიტერატურა 


კატეგორია:დინასტიეფი